ai4bharat/Pralekha huggingface dataset:
माहिती आणि प्रसारण मंत्रालय
शहरी समाजातील किशोरवयीनांना सध्या भेडसावणाऱ्या संवेदनशील समस्या ‘हदीनेलन्तु’ मांडतो: दिग्दर्शक पृथ्वी कोनानूर
53 व्या इफ्फीत इंडियन पॅनोरमा कथापट विभागाअंतर्गत या चित्रपटाने शुभारंभ झाला
गोवा/मुंबई, 21 नोव्हेंबर 2022
एका निष्काळजी कृत्यामुळे संभ्रमाच्या गर्तेत फेकल्या गेलेल्या दोन किशोरवयीन विद्यार्थ्यांच्या जीवनावरील ‘हदीनेलन्तु’ हे मार्मिक भाष्य आहे.
गोव्यात 53 व्या भारतीय आंतरराष्ट्रीय चित्रपट महोत्सवात पीआयबीने आयोजित केलेल्या 'टेबल टॉक्स' कार्यक्रमात दिग्दर्शक पृथ्वी कोनानूर यांनी आज संवाद साधला.
हा चित्रपट दोन विद्यार्थ्यांभोवती फिरतो. एका भयंकर अनुभवामुळे त्यांच्यासाठी जीवन एक दुःस्वप्न बनते. त्यांच्यामागचे शुक्लकाष्ठ संपतच नाही असे कोनानूर यांनी सांगितले.
53 व्या इफ्फीत इंडियन पॅनोरमा कथापट विभागाअंतर्गत या कन्नड चित्रपटाने शुभारंभ झाला.
‘हदीनेलन्तु’ ही दीपा आणि हरीची गोष्ट आहे. महाविद्यालयाची वेळ संपल्यावर वर्गात ते आपले उत्कट क्षण चित्रित करतात. ते चित्रीकरण ऑनलाईन पसरते. या प्रकरणात जात आणि आर्थिक दरी त्यांच्या आयुष्यात खलनायक म्हणून उभे ठाकतात, आणि आटोक्यात न येणारी आग भडकतच जाते.
पृथ्वी कोनानूर यांच्या मते, पुरुषसत्ताक मानसिकता, जातीभेद, आर्थिक भेद, सामाजिक दायित्वे आणि गुंतागुंत यासह विविध विषयांवर चित्रपट भाष्य करतो, त्यातून 'आहे रे' आणि 'नाहिरे' यातील भेद स्पष्टपणे उघड होतो. “सामान्य लोकांना अनपेक्षित परिस्थितीत काय काय सहन करावे लागते याचा यात शोध घेतला जातो” असेही त्यांनी सांगितले.
चित्रपट कोणतीही बाजू घेत नाही किंवा मत मांडत नाही. प्रेक्षकांनीच यावर विचार करावा अशी यासंदर्भात मोकळीक दिल्याचे त्यांनी चित्रपटाच्या शेवटाबद्दल सांगितले.
दिग्दर्शकाच्या म्हणण्यानुसार, हदीनेलन्तु हे शीर्षक नायकाच्या किशोरवयीन वयाचे चित्रण करण्यासाठी सतरा आणि अठरा या कन्नड शब्दांच्या संयोजनातून आले आहे.
शर्लिन भोसले आणि नीरज मॅथ्यू यांनी अनुक्रमे नायिका दीपा आणि नायक हरीची भूमिका साकारली आहे. इतर कलाकार आणि तंत्रज्ञांसह ते ‘टेबल टॉक्स’ मध्ये सहभागी झाले.
विविध आंतरराष्ट्रीय चित्रपट महोत्सवांमध्ये दिग्दर्शक पृथ्वी कोनानूर यांचे चित्रपट प्रदर्शित झाले असून, त्यांनी नामांकने, पुरस्कार मिळवले आहेत. हदीनेलन्तु हा त्यांचा चौथा चित्रपट असून, बुसान आंतरराष्ट्रीय चित्रपट महोत्सव 20 मधे त्याचा वर्ल्ड प्रीमियर झाला होता.
चित्रपटाबद्दल:
दिग्दर्शक: पृथ्वी कोनानूर
निर्माता: कोनानूर प्रॉडक्शन
पटकथा : पृथ्वी कोनानूर, अनुपमा हेगडे
छायाचित्रण : अर्जुन राजा
संकलक: शिवकुमार स्वामी
कलाकार: शर्लिन भोसले, नीरज मॅथ्यू, रेखा कुडलिगी, भवानी प्रकाश, रवी हेब्बाली
सारांश:
दीपा आणि हरी हे इयत्ता 12वीतले विद्यार्थी शनिवारी दुपारी महाविद्यालयाची वेळ संपल्यावर वर्गात दीपाच्या फोनवर त्यांचे उत्कट क्षण चित्रित करतात. मुख्याध्यापक त्यांना सोमवारी बोलावून घेतात आणि त्यांचा व्हिडीओ आता इंटरनेटवर असल्याचे सांगतात. त्यांची कुटुंबे उध्वस्त होतात. ते अनभिज्ञ असतानाच महाविद्यालय प्रशासन त्यांच्या भवितव्याचा निर्णय घेते. पण जेव्हा त्यांच्या जातीचा प्रश्न समोर येतो तेव्हा गोष्टी नियंत्रणाबाहेर जाऊ लागतात.PIB Mumbai | U.Ujgare/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
पंतप्रधान कार्यालय
पंतप्रधान नरेंद्र मोदी आणि ऑस्ट्रेलियाचे पंतप्रधान मा. स्कॉट मॉरिसन यांच्या दरम्यान दुसऱ्या भारत ऑस्ट्रेलिया आभासी शिखर परिषदेचे आयोजन
नवी दिल्ली, 21 मार्च 2022
पंतप्रधान नरेंद्र मोदी आणि ऑस्ट्रेलियाचे पंतप्रधान मा. स्कॉट मॉरिसन यांनी आज दुसऱ्या भारत ऑस्ट्रेलिया आभासी शिखर परिषदेचे आयोजन केले होते ज्यात त्यांनी दोन्ही देशांमधील बहुआयामी संबंधांचा आढावा घेतला आणि प्रादेशिक आणि जागतिक घडामोडींवर विचारांची देवाणघेवाण केली.
सुरुवातीला, पंतप्रधान मोदींनी न्यू साउथ वेल्स आणि क्वीन्सलँडमध्ये भीषण पुरामुळे झालेल्या विनाशाबद्दल आणि त्यामुळे झालेल्या जीवितहानीबद्दल शोक व्यक्त केला.
दोन्ही नेत्यांनी जून 2020 मध्ये पहिल्या आभासी शिखर परिषदे दरम्यान स्थापन केलेल्या सर्वसमावेशक धोरणात्मक भागीदारी अंतर्गत झालेल्या प्रगतीबद्दल समाधान व्यक्त केले. पंतप्रधान मोदी यांनी आता व्यापार आणि गुंतवणूक, संरक्षण आणि सुरक्षा, शिक्षण आणि नवोन्मेष, विज्ञान आणि तंत्रज्ञान, महत्वाची खनिजे, जल व्यवस्थापन, नवीन आणि नवीकरणीय ऊर्जा तंत्रज्ञान, कोविड-19 संबंधित संशोधन इ. विविध क्षेत्रांचा समावेश असलेल्या संबंधांच्या वाढीव व्याप्तीबद्दल समाधान व्यक्त केले.
मा. स्कॉट मॉरिसन यांनी भारताला 29 प्राचीन कलाकृती परत केल्याच्या विशेष कार्यासाठी पंतप्रधान मोदी यांनी त्यांचे आभार व्यक्त केले. या कलाकृतींमध्ये शतकानुशतकांची शिल्पे, चित्रे आणि छायाचित्रे यांचा समावेश आहे. यापैकी काही भारताच्या विविध भागांतील 9व्या-10व्या शतकातील आहेत. कलावस्तूंमध्ये 12 व्या शतकातील चोल कांस्य, 11व्या-12 व्या शतकातील राजस्थानातील जैन शिल्पे, 12व्या-13 व्या शतकातील गुजरातमधील देवी महिषासुरमर्दिनीचे वालुकाश्म, 18व्या-19व्या शतकातील चित्रे आणि सुरुवातीच्या जिलेटिन चांदीची छायाचित्रे यांचा समावेश आहे.
कोविड-19 महामारीच्या काळात ऑस्ट्रेलियात भारतीय विद्यार्थ्यांसह भारतीय समुदायाची काळजी घेतल्याबद्दल पंतप्रधान मोदींनी पंतप्रधान मॉरिसन यांचे आभार मानले.
दोन्ही नेत्यांनी मुक्त, खुल्या, सर्वसमावेशक आणि समृद्ध इंडो-पॅसिफिकसह सामायिक मूल्ये आणि समान हितसंबंध असलेल्या सहकारी लोकशाही म्हणून दोन्ही देशांमधील वाढत्या धोरणात्मक अभिसरणाचे कौतुक केले.
या प्रसंगी व्यापक धोरणात्मक भागीदारीच्या विविध पैलूंचा समावेश करणारे एक संयुक्त निवेदन जारी करण्यात आले. सर्वसमावेशक धोरणात्मक भागीदारी अंतर्गत पंतप्रधानांदरम्यान वार्षिक शिखर परिषद आयोजित करण्यावरही उभय देशांनी सहमती दर्शविली, त्यामुळे द्विपक्षीय संबंधांमध्ये एक विशेष आयाम जोडला गेला.
S.Patil /V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
आशियाई क्रीडा स्पर्धेत पुरुषांच्या ग्रीको-रोमन कुस्तीमध्ये 87 किलो वजनी गटात कांस्यपदक जिंकल्याबद्दल सुनील कुमार याचे पंतप्रधान नरेंद्र मोदी यांनी केले अभिनंदन
नवी दिल्ली, 4 ऑक्टोबर 2023
आशियाई क्रीडा स्पर्धेत पुरुषांच्या ग्रीको-रोमन कुस्तीमध्ये 87 किलो वजनी गटात कांस्यपदक जिंकल्याबद्दल सुनील कुमार याचे पंतप्रधान नरेंद्र मोदी यांनी अभिनंदन केले आहे.
पंतप्रधांनी x संदेशात म्हटले आहे:
“पुरुषांच्या ग्रीको-रोमन कुस्तीमध्ये 87 किलो गटात कांस्यपदक जिंकल्याबद्दल सुनील कुमारचे मनःपूर्वक अभिनंदन! ही एक उल्लेखनीय कामगिरी आहे. त्याच्या पुढील वाटचालीसाठी शुभेच्छा.”
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
गोव्याचे राज्यपाल पी एस श्रीधरन पिल्लई यांच्या उपस्थितीत राजभवन येथे ‘मन की बात’च्या 100 व्या भागाचे प्रसारण
गोवा, 29 एप्रिल 2023
पंतप्रधान नरेंद्र मोदी यांच्या ‘मन की बात’ कार्यक्रमाचा 100 वा भाग रविवार, एप्रिल रोजी प्रसारित होणार आहे. गोव्याचे राज्यपाल श्री पी एस श्रीधरन पिल्लई हे माहिती व प्रसारण मंत्रालयाने राजभवन येथे आयोजित केलेल्या प्रसारणाच्या कार्यक्रमात मुख्य अतिथी असणार आहेत.
‘मन की बात’ कार्यक्रमाचा 100 वा भाग ही अतिशय महत्त्वाची बाब आहे. राजभवन येथे होणाऱ्या कार्यक्रमासाठी पद्म पुरस्कार विजेत्यांची उपस्थिती असणार आहे. पंतप्रधान नरेंद्र मोदी गोव्यातील कावी कलेचे पुरस्कर्ते सागर नाईक मुळे आणि कलाकार गुरुदत्त वांतेकर यांच्या कलेचा मन की बात कार्यक्रमात उल्लेख केला आहे.
‘मन की बात’च्या प्रसारणाबरोबरच केंद्रीय संचार ब्युरोने एका प्रदर्शनाचे आयोजन केले आहे. या प्रदर्शनात ‘मन की बात’ मध्ये समाविष्ट असलेल्या काही प्रमुख संकल्पना तसेच देशाच्या स्वातंत्र्यलढ्यातील विविध पैलू दर्शवण्यात येतील. प्रदर्शन भारताच्या समृद्ध इतिहासाची आणि विकासाच्या वाटचालीची आकर्षक माहिती देणारे आहे.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 66
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 198.01 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 7.18 कोटींपेक्षा अधिक शिल्लक मात्रा लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लसी खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,98,01,11,075
|
|
BALANCE AVAILABLE
|
|
7,18,16,770
आतापर्यंत भारत सरकारने राज्य/केंद्रशासित प्रदेशांना लसीच्या 198.01 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या न वापरलेल्या 7.18 कोटींहून  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
माहिती आणि प्रसारण मंत्रालय
118 नवी कम्युनिटी रेडिओ स्टेशन उभारणार
(नवी दिल्ली, 13 सप्टेंबर 2019
118 नवी कम्युनिटी रेडिओ स्टेशन उभारण्यात येणार असल्याचे माहिती आणि प्रसारण मंत्री प्रकाश जावडेकर यांनी आज सांगितले.
कम्युनिटी रेडिओ स्टेशन उभारण्यासाठी अर्जदारांच्या मंजूर केलेल्या यादीमध्ये नक्षलप्रभावित 16 जिल्हे, नक्षलवादाने अति प्रभावित 6 जिल्हे, 25 किनारी जिल्हे, 17 आकांक्षी जिल्हे, 3 इशान्येकडचे जिल्हे आणि 2 जम्मू-काश्मीरमधल्या जिल्ह्यांचा समावेश आहे. संबंधितांना इरादा पत्र मंजूर करण्यात आली आहेत. स्वयंसेवी संस्था, खाजगी आणि सार्वजनिक शैक्षणिक संस्था, कृषी विज्ञान केंद्रातल्या अर्जदारांना मंजुरी देण्यात आली आहे. येत्या सहा महिन्यात ही कम्युनिटी रेडिओ स्टेशन्स कार्यान्वित होतील अशी अपेक्षा आहे.
देशातल्या प्रत्येक जिल्ह्यात कम्युनिटी रेडिओचे जाळे विस्तारण्यासाठी प्रयत्न सुरू आहेत.
कम्युनिटी रेडिओ स्टेशन्सविषयी
कम्युनिटी रेडिओ स्टेशन्स ही छोटी  एफएम रेडिओ केंद्रं आहेत. संबंधित विभागाच्या भौगोलिक रचनेनुसार 10-15 किलोमीटर त्रिज्या परिसर याची व्याप्ती असते. कृषी विषयक माहिती, जनकल्याणासाठीच्या सरकारच्या योजना, हवामानाचा अंदाज बाबींविषयी माहिती देण्यात कम्युनिटी रेडिओ स्टेशन्सची महत्वाची भूमिका आहे.
B.Gokhale/N.Chitale/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 182.23 cr vaccine doses have been administered so far under Nationwide Vaccination Drive
- India's Active caseload currently stands at 22,427
- Active cases stand at 0.05%
- Recovery Rate currently at 98.75%
- 2,531 recoveries in the last 24 hours increases Total Recoveries to
- 4,24,75,588
- 1,938 new cases recorded in the last 24 hours
- Daily positivity rate 
- Weekly Positivity Rate 
- 78.49 cr Total Tests conducted so far; 6,61,954 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 24 मार्च 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 182 कोटी 23 लाखांचा  टप्पा ओलांडला आहे. देशभरात 2,15,72,370 सत्रांच्या माध्यमातून हे उद्दिष्ट साध्य करण्यात आले. देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरु झाली. आतापर्यंत 72 लाखांहून अधिक किशोरवयीनांना लसीची पहिली मात्रा देण्यात आली आहे.
देशभरात कोविड बाधितांच्या संख्येत घसरण होण्याचा कल कायम ठेवत भारतातील कोविड उपचाराधीन रुग्णसंख्या आता कमी होऊन 22,427 झाली आहे, देशातील आतापर्यंतच्या एकूण कोविड बाधितांच्या तुलनेत ही सख्या केवळ 0.05% आहे. परिणामी, भारतातील रोगमुक्ती दर आता 98.75% आहे. गेल्या 24 तासांत 2,531 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,75,588 झाली आहे.
गेल्या 24 तासांत, देशात 1,938 नव्या कोविड रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 6,61,954 चाचण्या करण्यात आल्या. देशात आतापर्यंत एकंदर 78 कोटी 49 लाखांहून अधिक  चाचण्या करण्यात आल्या आहेत. देशातील साप्ताहिक आणि दैनंदिन पॉझिटीव्हिटी दर देखील सातत्याने कमी होत आहेत. देशात साप्ताहिक पॉझिटीव्हिटी दर सध्या 0.35% आहे आणि दैनंदिन पॉझिटीव्हिटी दर देखील 0.29%.इतका नोंदला गेला आहे.
इतर अपडेट्स :
- राज्ये आणि केंद्रशासित प्रदेशांकडे अजूनही 16.68 कोटींहून अधिक लसीच्या न वापरलेल्या उपयुक्त मात्रा शिल्लक आहेत.
महत्त्वाचे ट्विट्सS.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
मंत्रिमंडळ
गृहनिर्मिती क्षेत्रातल्या सहकार्यासाठी भारत आणि सौदी अरेबिया यांच्यातल्या सामंजस्य कराराची मंत्रिमंडळाला माहिती
नवी दिल्ली, 27 मार्च 2019
भारत आणि सौदी अरेबिया यांच्यात गृहनिर्मिती क्षेत्रातल्या सहकार्याबाबत फेब्रुवारी 2019 मधे झालेल्या सामंजस्य कराराची पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत माहिती देण्यात आली.
गृहनिर्माण क्षेत्रातल्या तंत्रविषयक सहकार्याला या करारामुळे प्रोत्साहन मिळणार आहे. गृहनिर्माण आणि पायाभूत प्रकल्पातल्या कंपन्या आणि अधिकारी यांचा सहभाग वृद्धींगत व्हायलाही, यामुळे मदत होणार आहे. गृहनिर्मिती विकास क्षेत्रात संशोधन आणि विकासाला प्रोत्साहन तसेच आधुनिक बांधकाम तंत्रज्ञान हस्तांतरण आणि विकास यामधे ज्ञान आणि अनुभवांची देवाणघेवाण यांना प्रोत्साहन मिळणार आहे.
M.Chopade/N.Chitale/D. Rane
(Visitor Counter : 44
अर्थ मंत्रालय
एफपीआय, एफडीआय आणि कॉर्पोरेट रोखे बाजारातील निधींचा ओघ दाखवतोय भारतीय विकासाचा चढता आलेख
कोविड–19 महामारीमुळे जगभरातील सर्व अर्थव्यवस्थांवर मोठा परिणाम झाला आहे त्यामुळे सर्वत्र मागणी आणि पुरवठा यांच्यातील समतोल बिघडला आहे. अचानकपणे जगाला बसलेल्या या आर्थिक धक्क्याला भारत काही अपवाद नाही. तरीही, जागतिक महामारीच्या आपत्तीकालीन परिस्थितीत देखील भारत सरकारने कार्यक्षमपणे वेळोवेळी केलेल्या हस्तक्षेपामुळे भारतीय अर्थव्यवस्थेतील गुंतवणुकीची प्रेरणा तरली आहे.
एफपीआय, एफडीआय आणि कॉर्पोरेट रोखे बाजारातील निधींच्या ओघाचा कल यांच्या मदतीने भारतीय विकासाचा आलेख चढता ठेवण्यात सरकारला यश आलेले दिसत आहे. भारतीय अर्थव्यवस्थेची सशक्तता आणि लवचिकपणा यांच्यावर गुंतवणूकदारांचा किती दृढ विश्वास आहे हेच यातून दिसून येते.
I. एफपीआय अर्थात पोर्टफोलियोतील परदेशी गुंतवणूक
ऑक्टोबर आणि नोव्हेंबर या गेल्या दोन महिन्यात एफपीआयद्वारे देशात गुंतवणुकीसाठी आलेल्या निधींच्या प्रमाणात मोठी वाढ होऊन त्याने उच्चांक गाठला आहे. 28 नोव्हेंबर 2020 ला एफपीआयसाठीचा निधी 62,782 कोटी रुपये होता. यापैकी ईक़्विटी मध्ये 60,358 कोटी तर डेट आणि हायब्रीड मध्ये 2,424 कोटी रुपये गुंतवण्यात आले.
राष्ट्रीय सुरक्षा ठेव मर्यादित या संस्थेच्या आकडेवारीनुसार देशात एफपीआयमध्ये गुंतवणुकीने नोव्हेंबर महिन्यात उच्चांक गाठला.
II. एफडीआय अर्थात थेट परदेशी गुंतवणूक
या आर्थिक वर्षाच्या दुसऱ्या तिमाहीत एकूण 28,102 दशलक्ष अमेरिकी डॉलर्सची एफडीआय झाली. त्यामुळे, आर्थिक वर्ष 2020-21 मध्ये सप्टेंबरपर्यंत एफडीआय ईक़्विटीमार्फत 30,004 दशलक्ष अमेरिकी डॉलर्सची परदेशी गुंतवणूक झाली जी आधीच्या आर्थिक वर्षातील याच कालावधीत झालेल्या गुंतवणुकीपेक्षा 15% नी जास्त आहे असे दिसून येते. म्हणजेच, एफडीआय ईक़्विटीमध्ये 224,613 कोटी रुपयांची म्हणजे गेल्या वर्षीपेक्षा 23% जास्त गुंतवणूक झाली. या कालावधीत ऑगस्ट या एकाच महिन्यात सर्वात लक्षणीय म्हणजे 17,487 दशलक्ष डॉलर्सची गुंतवणूक झाली.केंद्र सरकारने एफडीआय धोरणात केलेले बदल, गुंतवणुकीसाठी सुविधांची उभारणी तसेच व्यवसाय करण्याचे सुलभ मार्ग यामुळे एफडीआय मध्ये लक्षणीय वाढ झाल्याचे दिसून येत आहे.
Total FDI Flows 
|
|
Year 
|
|
FDI Equity Inflows
|
|
Total FDI Flows
|
|
2014-15
|
|
29737
|
|
45148
|
|
2015-16
|
|
40001
|
|
55559
|
|
2016-17
|
|
43478
|
|
60220
|
|
2017-18 
|
|
44857
|
|
60974
|
|
2018-19 
|
|
44366
|
|
62001
|
|
2019-20 
|
|
49977
|
|
74390
Source: DPIIT
III. रोखे बाजार
या आर्थिक वर्षाच्या पहिल्या सहामाहीत एकूण 4.43 लाख कोटी रुपयांचे कॉर्पोरेट रोखे वितरीत झाले जे गेल्या वर्षी याच कालावधीत वितरीत झालेल्या 3.54 लाख कोटी रुपये किमतीच्या कॉर्पोरेट रोख्यांपेक्षा 25% नी जास्त आहेत. रिझर्व्ह बँकेच्या पतधोरणातील नव्या सुगम सुधारणा आणि रोखतेच्या नव्या नियमांमुळे डेट बाजारातील फायदा कमी झाला.
पंतप्रधान कार्यालय
राष्ट्रकुल क्रीडा स्पर्धा 2018 च्या टेबल टेनिस पदक विजेत्यांशी पंतप्रधानांनी साधला संवाद
(नवी दिल्ली, 30 जुलै 2018
पंतप्रधान नरेंद्र मोदी यांनी आज राष्ट्रकुल क्रीडा स्पर्धा 2018 मधील टेबल टेनिसमधील पदक विजेत्यांशी संवाद साधला. या खेळाडूंनी नवी दिल्लीत संसद भवनात पंतप्रधानांची भेट घेतली.
आंतरराष्ट्रीय स्तरावर अतुलनीय कामगिरी बजावलेल्या या पदक विजेत्यांचे पंतप्रधानांनी अभिनंदन केले. त्यांच्या कामगिरीमुळे संपूर्ण देशाला अभिमान वाटला आहे, असे ते म्हणाले.
भारतातील छोट्या शहरांमधून क्रीडा गुणवत्ता पुढे येत आहे असे पंतप्रधानांनी नमूद केले. तसेच सातत्याने त्यांना योग्य मार्गदर्शन करण्याच्या गरजेवर भर दिला.
पेट्रोलियम आणि नैसर्गिक वायूमंत्री धर्मेंद्र प्रधान आणि युवक कल्याण आणि क्रीडा राज्यमंत्री कर्नल राज्यवर्धन राठोड यावेळी उपस्थित होते.
B.Gokhale/S.Kane/P.Kor
आर्थिक व्यवहार विषयक मंत्रिमंडळ समिती
वर्ष 2021-22  साठी फॉस्फेटिक आणि पोटॅसिक  खतांसाठी पोषण घटक आधारित अनुदानित  दरांना केंद्रीय मंत्रिमंडळाची मंजुरी
रबी 2021-22 साठी 28,655 कोटी रुपयांचे निव्वळ अनुदान
नवी दिल्ली, 12 ऑक्टोबर 2021
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय समितीने वर्ष 2021-22  साठी फॉस्फेटिक आणि पोटॅसिक  खतांसाठी पोषण घटक आधारित अनुदानित दर निश्चित करण्यासाठी खत विभागाच्या प्रस्तावाला मंजुरी दिली आहे.
|
|
Per Kg Subsidy rates 
|
|
N 
|
|
P
|
|
K
|
|
S
|
|
18.789
|
|
45.323
|
|
10.116
|
|
2.374
i)रोलओव्हरची एकूण रक्कम 28,602 कोटी रुपये .
डीएपी वर अतिरिक्त अनुदानासाठी 5,716 कोटी रुपये संभाव्य अतिरिक्त खर्चाचे विशेष एक-वेळचे पॅकेज
सर्वाधिक वापरल्या जाणाऱ्या तीन एनपीके ग्रेड अर्थात एनपीके 10-26-26, एनपीके 20-20-0-13 आणि एनपीके 12-32-16 वर अतिरिक्त अनुदानासाठी 837 कोटी रुपयांचे विशेष एक-वेळचे पॅकेज. एकूण आवश्यक अनुदान 35,115 कोटी रुपये असेल.
अर्थविषयक समितीने एनबीएस योजनेअंतर्गत काकवी  पासून प्राप्त पोटॅशचा समावेश करायलाही मंजुरी दिली
आर्थिक भार :
बचत वजा केल्यानंतर रबी 2021-22 साठी निव्वळ आवश्यक अनुदान 28,655 कोटी रुपये राहील
लाभ-
यामुळे रब्बी हंगाम 2021-22 च्या दरम्यान शेतकऱ्यांना खतांच्या सवलतीच्या/परवडणाऱ्या किमतीत सर्व पी अँड के खतांची सहज उपलब्धता सुनिश्चित होईल आणि आणि डीएपीसाठी अतिरिक्त अनुदानाचे विशेष पॅकेज देऊन आणि तीन सर्वाधिक खप असलेल्या एनपीके ग्रेड साठी सध्याचे अनुदान सुरु ठेवून कृषी क्षेत्राला मदत होईल.
डी-अमोनियम फॉस्फेट  वर 438 रुपये प्रति बॅग लाभ आणि एनपीके 10-26-26, एनपीके 20-20-0-13 आणि एनपीके 12-32-16 वर प्रत्येकी 100 रुपये प्रति बॅग फायदा मिळेल, जेणेकरून या खतांच्या किमती शेतकऱ्यांना परवडतील.
अंमलबजावणी धोरण आणि उद्दिष्टे
पी आणि के खतांवर अनुदान आर्थिक समितीने मंजूर केलेल्या एनबीएस दरानुसार दिले जाईल जेणेकरून शेतकऱ्यांना परवडणाऱ्या किमतीत ही खते सहज उपलब्ध होतील.
सरकार खत उत्पादक/आयातदारांमार्फत शेतकऱ्यांना सवलतीच्या दरात युरिया आणि 24 ग्रेड पी अँड के खते उपलब्ध करून देत आहे. पी आणि के खतांवरील अनुदान एनबीएस योजनेद्वारे 01.04.2010 पासून नियंत्रित केले जाते. शेतकऱ्यांच्या कल्याणाच्या दृष्टिकोनानुसार शेतकऱ्यांना परवडण्याजोग्या किमतीत पी अँड के खतांची उपलब्धता सुनिश्चित करण्यासाठी सरकार वचनबद्ध आहे. खत कंपन्यांना उपरोक्त दरानुसार अनुदान दिले जाईल जेणेकरून ते शेतकऱ्यांना परवडण्यायोग्य किंमतीत खते उपलब्ध करून देऊ शकतील.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ऊर्जा मंत्रालय
850 मेगावॅट रटल जलविद्युत प्रकल्पासाठी 5281.94 कोटी रुपये गुंतवणूकीच्या प्रस्तावाला केंद्रीय मंत्रिमंडळाची मंजुरी
नवी दिल्ली, 20 जानेवारी 2021
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने जम्मू आणि काश्मीरच्या केंद्रशासित प्रदेशातील किश्तवार जिल्ह्यातील चिनाब नदीवरील 850 मेगावॅट रटल जलविद्युत प्रकल्पासाठी 5281.94 कोटी रुपये गुंतवणूकीला मंजुरी दिली आहे. नॅशनल हायड्रोइलेक्ट्रिक पॉवर कॉर्पोरेशन  आणि जम्मू आणि काश्मीर राज्य वीज विकास महामंडळ लिमिटेड  यांच्यात अनुक्रमे 51% आणि 49% भागीदारीसह नवीन कंपनी  स्थापन केली जाईल.
ठळक वैशिष्ट्ये:
रटल जलविद्युत प्रकल्पासाठी केंद्र सरकार देखील जम्मू-काश्मीर केंद्र शासित प्रदेशाला उभारणीसाठी स्थापना करण्यात येणाऱ्या संयुक्त कंपनीत जम्मू आणि काश्मीर राज्य वीज विकास महामंडळ लिमिटेडच्या इक्विटी योगदानासाठी 776.44 कोटी रुपये अनुदान देऊन सहाय्य करत आहे. एनएचपीसी त्याच्या अंतर्गत संसाधनातून 808.14 कोटी रुपये समभागात गुंतवेल. रटल जलविद्युत प्रकल्प 60 महिन्यांच्या कालावधीत उभारला जाईल.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
पंतप्रधान कार्यालय
27 फेब्रुवारी 2022 रोजी होणाऱ्या मन की बात साठी आपले विचार आणि संकल्पना सुचविण्यासाठी पंतप्रधानांनी नागरिकांना केले आवाहन
पंतप्रधान श्री. नरेंद्र मोदी यांनी 27 फेब्रुवारी 2022 रोजी होणाऱ्या मन की बातसाठी नागरिकांना आपले विचार आणि सूचना कळविण्याचे आवाहन केले आहे.
आपल्या ट्विटर संदेशामध्ये पंतप्रधान म्हणाले;
"या महिन्याचा #MannKiBaat कार्यक्रम येत्या 27 तारखेला होणार आहे. नेहमीप्रमाणे, मी तुमच्याकडून तुमचे विचार समजून घेण्यास उत्सुक आहे. या सूचना तुम्ही MyGov, NaMo ॲपवर लिहून पाठवा किंवा 1800-11-7800 वर फोन करा आणि तुमचा संदेश रेकॉर्ड करा."
आरोग्य आणि कुटुंब कल्याण मंत्रालय
10 हजारांहून अधिक आयुष्मान भारत आरोग्य आणि कल्याण केंद्र कार्यान्वित
नवी दिल्ली, 22 फेब्रुवारी 2019
‘आयुष्मान भारत’ अंतर्गत पहिल्या आरोग्य आणि कल्याण केंद्राचे उद्घाटन पंतप्रधान नरेंद्र मोदी यांनी छत्तीसगढमधल्या बिजापूर इथल्या जांगला इथे 14 एप्रिल 2018 रोजी केले होते. तेव्हापासून 10,252 आरोग्य आणि कल्याण केंद्र कार्यान्वित झाली आहेत. आंध्र प्रदेश, तामिळनाडू, उत्तर प्रदेश, कर्नाटक आणि केरळ यात आघाडीवर असून, आंध्र प्रदेशात 1,361 आरोग्य आणि कल्याण केंद्रे कार्यान्वित झाली आहेत.
आयुष्मान भारत योजनेद्वारे सध्या अस्तित्वात असलेल्या प्राथमिक आरोग्य केंद्रांचे, आरोग्य आणि कल्याण केंद्रांमध्ये रुपांतर करुन मातृ आणि शिशु आरोग्य सुविधा, संसर्गजन्य आणि असंसर्गजन्य रोगांचा इलाज, वृद्धांचे आरोग्य, तसेच मोफत अत्यावश्यक औषधे आदी सुविधा दिल्या जातील.
आयुष्मान भारत योजनेनुसार शहरी भागात दर 10 हजार लोकसंख्येमागे 4-5 आशा कार्यकर्ता एका मल्टि-पर्पज कार्यकर्ता  हिच्या मदतीने प्रतिबंधात्मक आरोग्य सेवा पुरवतील. यासाठीचा प्रशिक्षण कार्यक्रम IGNOU आणि राज्यस्तरावरच्या आरोग्य विद्यापीठांच्या द्वारे चालवण्यात येईल.
या आरोग्य आणि कल्याण केंद्रामध्ये 30 वर्ष आणि त्यावरील 1,33,84,332 महिला आणि पुरुषांची असंसर्गजन्य सामान्य आजारांसाठी चाचणी झाली आहे.
आयुष्मान भारत हे भारताचे सार्वत्रिक आरोग्य योजनेकडे उचलले पाऊल आहे.
M.Chopade/D. Rane
(Visitor Counter : 168
मंत्रिमंडळ
भारतातून फेनी नदीतले 1.82 क्युसेक्स पाणी सोडण्याबाबत भारत आणि बांगलादेश यांच्यात झालेल्या कराराला केंद्रीय मंत्रिमंडळाची मंजुरी
नवी दिल्ली, 6 नोव्हेंबर 2019
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि बांगलादेशात फेनी नदीसंदर्भात झालेल्या कराराला मंजुरी देण्यात आली. या करारानुसार, भारतातील नदीतून 1.82 क्युसेक्स पाणी सोडले जाणार आहे. भारतातील त्रिपुरा राज्यातल्या सब्रूम गावासाठी यामुळे पिण्याचे पाणी उपलब्ध होणार आहे.
लाभ :
सध्या भारत आणि बांगलादेश दरम्यान फेनी जलवाटपासंदर्भात कोणताही करार अस्तित्वात नाही. सध्या सब्रूम गावाला असणारा पाणीपुरवठा अपुरा आहे. या करारामुळे गावाला पाणीपुरवठा होईल.
B.Gokhale/R.Aghor/P.Kor
(Visitor Counter : 57
रस्ते वाहतूक आणि महामार्ग मंत्रालय
वाहन नोंदणी कागदपत्रांच्या मालकीसंदर्भातील अधिसूचनेवर रस्तेवाहतूक आणि महामार्ग मंत्रालयाने सूचना मागवल्या
नवी दिल्ली, 20 ऑगस्ट 2020
रस्ते वाहतूक आणि महामार्ग मंत्रालयाने 18 ऑगस्ट 2020 रोजी केंद्रीय मोटर वाहन अधिनियम  च्या फॉर्म 20 मध्ये सुधारणा करण्यासाठी एक मसुदा ) जारी केला आहे. वाहनांच्या नोंदणीकरता सीएमव्हीआर अंतर्गत आवश्यक असलेल्या विविध अर्जांमध्ये वाहनाच्या मालकीच्या तपशीलाची माहिती योग्य प्रकारे प्रदर्शित होत नसल्याचे मंत्रालयाला आढळले आहे. त्यामुळे मंत्रालयाने वाहनाच्या मालकीचा योग्य तपशील मिळवण्यासाठी सीएमव्हीआर 1989च्या फॉर्म 20 मध्ये पुढीलप्रमाणे सुधारणा करण्याचे प्रस्तावित केले आहे:-
“4A. मालकीचे स्वरुप, स्वायत्त संस्था, केंद्र सरकार, धर्मादाय संस्था, वाहनचालक प्रशिक्षण संस्था, दिव्यांगजन"
 जीएसटी सवलत धारक
 जीएसटी सवलत घेत नाही
शैक्षणिक संस्था
आस्थापना सरकारी उपक्रम वैयक्तिक
स्थानिक प्राधिकरण
एकापेक्षा जास्त मालक इतर
पोलिस विभाग
राज्य विभाग
राज्य परिवहन
महामंडळ/ विभाग”.
त्याशिवाय दिव्यांगजनांना मोटर वाहनांची खरेदी/ मालकी/ परिचालन यांसाठी सरकारच्या विविध योजनांतर्गत जीएसटीचे लाभ आणि इतर सवलती दिल्या जात आहेत.
सीएमव्हीआर 1989 अंतर्गत सध्याच्या तपशीलानुसार मालकीच्या माहितीमध्ये दिव्यांगजन नागरिकांची माहिती प्रदर्शित होत नाही. त्यामुळे अशा दिव्यांगजन नागरिकांना सरकारच्या विविध योजनांतर्गत उपलब्ध असलेले अवजड उद्योग विभागाकडून दिले जाणारे आर्थिक प्रोत्साहन भत्त्याच्या योजनांसारखे लाभ मिळवता येत नाहीत. प्रस्तावित सुधारणांमुळे मालकीसंदर्भातील तपशील योग्य प्रकारे प्रदर्शित होतील आणि दिव्यांगजनांना विविध योजनांचे लाभ मिळू शकतील. संबंधित सूचना किंवा अभिप्राय संयुक्त सचिव, रस्ते वाहतूक आणि महामार्ग मंत्रालय, ट्रान्स्पोर्ट भवन, पार्लमेंट स्ट्रीट, नवी दिल्ली- 110001 या पत्त्यावर अधिसूचना प्रसिद्ध झाल्यापासून 30 दिवसांच्या आत पाठवता येतील.B.Gokhale/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129